Преюдициално запитване от Curtea de Apel Timişoara (Румъния), постъпило на 11 октомври 2022 г. — SC Assofrutti Rom S.R.L/Agenţia pentru Finanţarea Investiţiilor Rurale, Centrul Regional pentru Finanţarea Investiţiilor Rurale 5 Vest Timişoara
(Дело C-635/22)
Език на производството: румънски
Запитваща юрисдикция
Curtea de Apel Timişoara
Страни в главното производство
Жалбоподател: SC Assofrutti Rom S.R.L.
Ответници: Agenţia pentru Finanţarea Investiţiilor Rurale, Centrul Regional pentru Finanţarea Investiţiilor Rurale 5 Vest Timişoara
Преюдициални въпроси
Могат ли разпоредбите на член 17 от Директива 2008/90/ЕО на Съвета от 29 септември 2008 година относно предлагането на пазара на посадъчен материал от овощни растения и на овощни растения, предназначени за производство на плодове1, да се тълкуват в смисъл, че забраняват на държавите членки да налагат изискване за провеждане на процедура за възлагане на обществена поръчка преди предлагането на пазара на материала [Conformitas Agraria Communitatis (CAC)]?
При положение като разглежданото в настоящия случай може ли член 4, параграф 10 от Регламент № 1303/20131 във връзка с член 39, параграф 1, букви а) и б) от Договора за функционирането на Европейския съюз да се тълкува в смисъл, че не допуска изискване за провеждане на процедурата за възлагане на обществена поръчка, предвидена в [Националната програма за развитие на селските райони (PNDR)] 2014—2020 г. (пета версия)?
____________
1 ОВ L 267, 2008 г., стр. 8.
1 Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 2013 г., стр. 320).